
De M. Manilio Astronomicorum Poeta. 



In edendis M. Manilii astronomicoriim libris quinque, quos primiis loannes de Regio- 
nionte Nurembergae anno 1472 prelo snbiecit, et losephum Scaligerum^) et Ricliardum 
Bentleiiim, -) ut erat ille renim astronomicarum astrologicarumque peritissimus, hic ingenii 
acumine ad sensum huius quoque poetae divinandum praeditus egregio, uterque autem sennonis 
poetarum Latinorum scientissimus, plurimum omnium Manilii editorum praestitisse inter eos 
qui ad eius astronomica adierunt, satis superque constat. Nihilo autem setius hi viri doctissimi 
permultos reliquerunt huius carminis locos, qui etiamnunc medicina egeant. Namque ut Scaliger 
codicum memoriae tenacissimus non semel tantum falsa evulgavit, ita Bentleius emendandi quasi 
titillatione interdum vexatus a poetae verbis prorsus dihicidis mirum quantum recessit. Friederi- 
cum autem lacobum, qui novissimus Manilii carmen edidit,^) falsa ductum codicum aesti- 
matione a vera via aberrasse, eo libello demonstravimus, quem de Manilii emendandi ratione 
scripsimus.*) 

Ac nos recte iudicasse et ei viri docti, qui dissertationem nostram sub censuram voeavere, 
affirmarunt et Adolfo Cramero visum est, qui unus adhuc de Manilii elocutione disseruit, nequ<» 
P. Thomasium dissentientem habemus, qui Gemblacensis codicis scripturas a lacobiano ver- 



Hae dissertationes mihi praesto eraDt: 
Fridericus Jacob, de MaDilio poeta. Progr. Lubec. 1832 — 1836. 
Carolus Lachmann, observatt. crit. Kl. Schr. z. kl. Philol. p. 42—44. 
AotoD, de Sideribus Augubti nataliciis quae couicieDda videantur. Progr. Rossleben 1801. 
Bertholdus Freier, de M. Manilii quae feruotur astroDomicoD aetate. Oottingae 1880. 
J. Woltjer, de Manilio poeta. Progr. GroDiog. 1881 — 1882. 
Adolfus Oramer, de Maoilii qui dioitur elocutione. Argentor. 1882 eiusdemque libcllus: der Infinitiv bei 

Manilius (Commentatt. in hon. Quil. Studemund). Strassb. 1889. 
0. Lanson, de Manilio poeta eiusque ingenio. Paris 1887. 

P. Thomas, Lucubrationes Manilianae (Recueil de travaux publies par la fac. de phiios. de Oand) 1888. 
Augustus Kraemer, do Manilii qui fertur astronomicis ; inest de impei-atoribus Romanis in sidorum numerum 

relatis disputatio. Marburgi Cattor. 1890. 

1) Josephus Rcaliger primum edidit Manilii astronomica Lutetiae in ofiicina Stephani a. 1579, iteram in 
officina Santandreana a. 1590, tertium Lugd.-Bat. a. 1600; ({uai*ta editio curante Joh. Herin. Boe(*lero Argontorati 
a. 1655 confecta est. 

2) Mirum est quod Bentleius editionein Manilii a. 1092 susceptam por decem fero lustra molitus a. demum 
1739 Jjondini in lucem prodire iussit; et ne ipse quidem carmen publicavit, sed Ricliardo Bentleio fratris filio et 
praefandi et edendi munus imposuit. — Altera editio in usum scholarum accommodata Basileaoa, 1740 oxuusa est. 

3) M. Manilii astronomicon libri V rec. Fridericus Jacob. Berolini typis Reimeri. 1840. 

4) Malvinus Becheii; do M. Manilii emendandi ratioue Stud. Lips. I p. 3 sq. a. 1878. 

boriim contextii discrepantes nuper edidit, ea quidem usus diligentia, quae in rebus palaeo- 
graphicis, quae feruntur, requiritur. 

Qui auteni praeter illos his annis de Manilio scripserunt, Bertholdus Freier, I. Woltjer 
G. Lanson, Augustus Kraemer, non tam ad verba poetae restituenda, quam ad res a poeta 
tractatas euan-andas et ad poetae aetatem definiendam studia collocaverunt. Quorum virorum 
doctorum opiuiones, quae de gravissimis rebus valde discrepant, uno quasi conspectu proponere 
quidquo ipsi de M. Manilio sentiamus proferre nobis visum est, non quo prorsus nova nos in- 
venisse credamus, sed ut, si qui post nos studium in hunc poetam eollaturi sint, quid certum, 
quid dubium sit, faciliore fortasse opera dignoscere possint 

CAPUT I. 
De astronomlcoram poetae nomine. 

Ac primo quidem loco de nomine poetae dicendum videtur. Male autem accidit, quod nemo 
veterum scriptorum mentionem eius fecit Frustra enim Maniiii nomen carminisve astronomici 
memoriam ullam apud Ovidium, Quintilianum, Plinium, Nat Hist scriptorem, apud grammaticos,^) 
qui clicuntur ecclesiasticosque quaesiveris quamvis frequenti occasione commemorandi oblata. 

Quapropter codicos Manilianos adeamus necesse est Quorum qui ceteris, qui quidoni 
adhuc innotuerunt, et aetiite et virtute . praestat, Gemblacensem (6) dico, membran. snoc. X. 
exeuntis, qui nunc Bruxeliis asservatur in Burgundionum ducum bibliotheca numero 10012 
signatus, quam olim in fronte carminis habuerit inscriptionem, quae duorum vcrsuum spatium 
explevisse videtur, coniectura tantum assequi possumus, cum genuinus titulus rasura adeo delotus 
sit, ut non nisi minutissima vestigia coloris rubri conspiciantur. Manus tamen saeculi, ut 
videtur, XV substituit verba Malttis poeta. Ceteri carminis libri neque inscriptionem noque 
subscriptionem ullam habent, qua poetae nomen exhibeatur, id quod in Cusano (C) quoque et 
Lipsiensi (L) codicibus, qui et aetati et bonitati Gemblacensis Jibri proxime accedunt, evenisse 
nostris oculis vidimus. 

Idemque nomen gentilicium redit in cod. Vossiano (Vg), qui sub numero 390 Lugduni- 
Batav. conditur, et in Vaticano 8099 charticeis saec. XV, quorum ille in folio primo habet 
M Mallij EQOM astronomicon diuo oct quirino aug. proemium lih' pr' et sub fine Jibri II: 
M. mallij boeni astronomicon liber 11 explicit; hic inscribitur M. MaJlii poetae Illustris 
ad Octavianum Augustum Astronomicon. 

Simiiemque titulum prae se ferebat cod. Vossianus saec. XV nunc deperditus, ^) quo 
Ezechielis Spanhemius et Richardus Bentleius asi sunt Sic autem hic liber inscriptus 
fuisse traditur: Marci Mallii Antiochi Boemi-'*) Astronomicon Divo Octavio Quirino Aug. 

1) Tn margine codicis Lipsiensis maDus antiqua ad vs. I 692 sq. adscripsit: hof tref ufuf ducit m exeplum 
pnfcianuf.; nequo vero apud cum exstaut. — Tituhis ille ab Orellio (4804) editus, qui ex!iil>et versum Manil. IVw, 
li(;tioius e«t; cf. Friderici Rit«chelii op. IV p. 251. 

2) Collatio Spanhomii a. 1679 ad Windsoram in villa Vossiana confecta Berolini inter libros Spanhomii sub 
i>ro. 44 abservatur; Jacob p. XIV. 

3) Bentleius, cuius in usum duo studiosi adulescentes Lugd. Bat. cudicem coutulerunt, Poeni nomen iu 
titulo afifert p. XI et XIV. 



Quibus in codicibus quid iila bocfu vel Boemi Pomive vox sibi velit, sub qua Poeta 
nomen iatere Woltjer opinatur p. 28, pro certo affirmait) non ausim. Facere enim non possum, 
quin Jacobi *) improbem opinionem , qui et ex titulis iilis et ex certis quibusdam 'sormonis pro- 
prietatibus, quas in astronomicis indagasse sibi visus est, Afrum natione poetam fuisse aiitumat. 
Immo si de ro admodum dubia coniecturam proponere licet, equidem nomina illa ex lioeci voce 
depravata originem duxisse suspicor. Ei enim librario, qui primus in suo exemplari parum 
curioso Boeci nomen apposuit, in mentem venit Anicii Manlii Torquati Severini Boetii, 
quem de astxonomia quoque scripsisse scimus. Boetii liber de astronomia aftcrtur in indico codi- 
cum Bobicnsis coenobii decimo saeculo exarato ^); Boetii octo^) voiumina de astrologia Ger- 
bertus*), praecJarus ille artium liberalium et fautor et praeceptor, in epistula 76 ad Adalberonem 
Rcmorum archiepiscopum data commomorat 

Quae coniectura optime, ut opinor, Manilii codicis Urbin. 668 (802) titulo commendatur, 
qui reapse Boeci nomon praebet, cf. infra p. 4. Hanc autem formam depravatiun saepius in Boetii 
libris manuscriptis occurrere Consolationis librorum inscriptiones codicum Bernensis saec. IX 
Ratisbonensisque saec. X a Peipero notatae docent. Atque ut hoc in. transcursu moneamus, 
ex eisdem illis Boetii codicibus elucet Manlii vei Mallii Maniliiquo nomina, quibus plane diversao 
gentes antiquitus significabantur, sicut in aliis quoqvie libris manuscriptis centiens factum 
videmus, a librariis esse confusa. 

Sed pergamus in poetae nomino ox codicuin Manilianorum inscriptionibus sfcituondo. 

Atque iiaud multum a titulis quattuor illorum oxemplarium, quae adhuc attulimus, diiTert 
Medic. Laurentiani pergam. saec. XV. plut 30, 15 hic: Marci Manlii poetae clarissimi 
astronomicon ad Caesarem Augustum; in tine Marci Manlii mathematici vita.'') 



1) Progr. Lubec. a. 1832 p. 14 ot editionis p. XVII. 

2) Oeuvres de Gorbert par A. Olleris, Paris 1867. p. 493. 

3) Numerum falsuin csse arbitror. 

4) Bootium quanti Gorbei*tus, qui inde ab a. 999 usque ad a. 1(X)3 nomine Sylvestri II sumpto pontifox 
maximus fuit, aostimarit, ox multis geometriae locis (p. 401. 403. 413. 41(5) et cx hoc eius opigrammato intel- 
legitui- (OUeris p. 294. Consolat. od. Peiper p. XXXX): 

Homa potens dum iura suo declarat in orbe, 
Tu pater et patriae lumen, Severine Bocti, 
Consulib officio rerum disponis habouas, 
Infundis lumen studiis ct cedere nescis 
Graecorum ingeniis. Sed mens divina coercet 
Imperium mundi; gladio bacchanto Gothorum 
Libertas Romana perit. Tu consul ot exsul 
Insignes titulos praeclara morte relinquis; 

quos vcrsus cxscripsimus, uon quo ut Benedictini fratres (Olleris p. CLXV n. 3.) singularem in ois inesse ele- 
gautiam arbitromur, sed quod vs. 7 legentibus huius Maniliani loci uobis in montom vcuit: 

lY 45 Kt Cimbrum in Maiio Mariumque in carcore victum, 
Quod consul totiens exsul, quod de exsulo consul. 

Gerberto Manihi carmen non ignotum fuisse infra apparebit. 

5) Huius codicis magnam lectionum copiam, e quibus iudolem eius cognosoerem, Otto Immisch, vir 
doctissimus, qua ost comitate ac seduiitate si quid litteris prodesse potest, mihi denotavit; cuius officii gratias 

maximas ei ago. — De Manilio mathematico vidcas, quae p. 7 n. 1 adnotavimus. 

At altemm exstat tituli genus codicibus Cusano (C) qiiondam, nunc Bruxellensi n. 10699 
pergam. saec. XII; Lipsiensi (L) pergam. saec. XI exountis n. 1465; Vossiano (V,) chartac. 
saec. XV n. 18 servatum hoc: ARATI • PHILOSOPHI • ASTRONOMICON • LIBER • PRIMUS. 
INCIPIT et in margine PRELIBATIO. 

Atque hic titulus in singuiis codicibus ab eo videtur exaratus esse, qui totum carmen 
descripsit eo tamen discrimine intercedente , ut manus saec. XV aut XVI in Lipsiensi et 
Vossiano inductis Arati philosophi vocibus superscripserit: Marci Manilii, in Cusano autem 
haec adnotarit: hic liber tw pt (i. e. potest) anhq aratt ef q fuxt tpe (i. e. tempore) atittgom et 
machabeor, (1. macedonum) tU pi (i. e. patet) htc ex /cptio verfii q^ (i. e. quia) auctor fuit tpe 
augu/li. /ed /utt marceUp. 

Atque de Arato quidem eum, quisquis haec apposuerit, verum vidisse, errasse de Marcello 
in propatulo est. Attamen id ex ea, quae ad Aratum spectat, inscriptione efficitur, Roniani 
poetae ignoti astronomica pro versione Latiua Arateorum Phaenomenon esse habita, qualem 
Ciceronem, Gormanicum Avienumque composuisse non est, quod moneam. Hic error facile ex 
perspicua rorum ab utroque poeta tnictatarum simiiitudine oriri potuit. Huc accedit quod, si 
carmina iila astronomica diversorum poetarum uno volumine coniuncta esse fingimus, quorum 
Aratus Latinus, ut par est, ordinem duxerit, huius poetae nomen Maniliano quoque Ciu^mini 
inditum esse suspicari licet.^) 

Jam si ex diligenti G et L codicum coliatione libello illo supra laudato recte effecimus 
esse eos artiore quadam affinitate inter se coniunctos (C autem librum eiusdem esse classis collatio 
eius nuper confecta nos docuit), a vero non aberrabimus, si G pariter atque L et C quondam Arati 
nomen in ironte habuisse statuemus. 

Idemque et praenomen et gentilicium, quod in L et V^ manus emendatrix reposuit, in 
utroque cod. Urbin. membr. saec. XV recurrit, quorum alter n. 668 (802) inscribitur: Marci 
Manilii Boeci astronomici lib. I; alter n. 667 (803): M. Manilii Astronomicon lib. 
primus incipit. Pariterque codex Monacensis n. 15748 chart. eiusdem aetatis inscriptus est. 

Sed ne de praenomine quidem libri manuscripti consentiunt. Nam Laurentius Bonin- 
contrius Miniatensis, qui anno 1484 Maniiii carmen edidit adiecto commentario nullius, ut 
Scaligeri verbis utar, aut perexiguae frugis, in praefatione testatur vetustissimos sibi Manilii 
(iuinterniones ex bibliotheca Cassinensi ab Antonio Panormita traditos fuisse liac quidem singu- 
lorum librorum inscriptlone insignitos: C. Manilii Poetao Illustris Astronomicon incipit. 
Idemque imaginem argento sculptam se habere dicit, quae hominem in habitu Antiochenorum re- 
praesentet, iuxta cuius caput sit sphaera. Quibus usus testimoniis ille Gaium esse genuinum 
poetae nomen arbitratur. 

Attamen ab libro illoCassinensi vetustatem confidenter abiudico. Etenim lectiones eius longo 
intervallo a bonis Gemblacensis eiusque asseclarum scriptiu^is distare ex collatis inter se 
utriusque libri testimoniis manifestum fit, ut ne Gai quidem praenomen premendum censeam. 
Imaginem autem illam, etsi Nicolaus Trapolinus, Lilii Gyraldi Ferrariensis familiarissimus, sese 
nummum eadem effigie insignem vidisse affirmat,*) omnino missam faciamus, praesertim cum 

1) Aldina Manilii editio a. 1499 hos scriptorcs astronomicos uno voluniine coactos praebet: Firmicum, 
Manihnm, Arati Phaenomena interpr. Germanico, Cicerone, Avieno, alios. — cf. etiam Woltjer p. 15. 

2) lilii Oregorii Oyraldi Ferrariensis opera, tom II. de poetarum historia dialog. IV p. 220 sq. 
Lugd.-Bat. 1696. 



ne in nomine qiiidem insciilpto aiictores illi consentiant: naraqiie Bonincontrius C. MANILLll, 
hic C MANLII nonicn in margine inclsiim esse memoriae tradidit. 

Verumenimvero quid tandem ex hac tanta nominum congorie iucramur? 

Illud exemplar, ex quo G C L libri pondore putandi sunt, Arati nomine inscriptum erat, 
qui titulus teste Vj codice in quibusdam libris usque ad saec. XV permansit. Conti-a ea altera 
exemplarium familia, quao ex recentioribus maxime iibris constat, ad fontem nos ducit M. Manilii 
nominibus insignitum. Ad quem fontem, quamvis antiquiorum temporum tenebris abditus lateat, 
quoad fieri potest, gradus nostros dirigamus. 

Qua in re poropportune evenit, quod non prorsus scriptorum testimoniis (recentiorum 
quidem, sed adraodum cortorum) dcstituti sumus, quorum ope, qua sit ingrediundum via, 
cognoscamus. Poggius enim Florentinus, quem temporibus conciiii Constantiensis per coonobia 
et bibliothecas illius regionis mira cum feiicitate vetustos codices permultos investigasse inter 
omnes constat, astronomicum quoque carmen vatis Uomani idque M. Manilii nominibus 
inscriptum tineis pulverique eripuit. Qui quae ibi una cum Bartholomaeo de Monte Poiitiano *) 
atque Cincio Uomano monumenta vetustatis detexerit. popularibus suis duabus potissimum 
epistulis nuntiavit. Quiu-um in altera ad Guarinum Veroncnsem data') Manilium noniinatira non 
aifert, sive nondum invenerat sive non tanti quanti Quintilianum, Asconium alios aestimaverat. 
Altera autem epistula Francisco Barbaro missa aetatem non tulit. Sed tamen Barbari responsum 
praesto est, quod ad Poggium misit ,ex Venetiis quidem pridie Non. Jul. a. 1417'. In hac igitur 
epistula haec leguntur: „Tu reipublicae causa quid facturus esses, facile declarasti, cum te non 
vis hiemis, non nives, non longitudo itineris, non asperitas viarum, ut monumenta litterarum e 
tenebris in Jucem erueres, retardavit Tu TertuIIianum, Tu M. Fabium Quintilianum, Tu Q. 
Asconium Pedianum, Tu Lucretium, Siiium Italicum, Marcellinum, Tu Manilium Astronomum, 
L Septimium Valerium Flaccum, Tu Caprum, Eutychium, Probum grammaticos, Tu complurcs 
alios Bartholomaeo colloga tuo adiutore vel fato functos vita donastis, vel longo, ut aiunt, post- 
liminio in Ijatium revocastis/' 

Attamen si cui dubium csso vidoatur, sitne Manilius Astronomus idem atque is, de quo 
disserimus, is legatQ. Asconii Pediani codicisSoc. Columb. Flor. subscriptionem hanc: hoc fragmen- 

1) Cf. Ambrosii Traversarii vita, od. Laurentius Mohus praof. p. XV sq. — Goorgius Voigt, Wieder- 
beiobung dos class. Alterthums 1* p. 235 sq. 

2) Celeberrimao huius epistulae in nostrac fiuoquo acadomicao bibliothecae codicis n. 1270 fol. 135 Korvatae 
a Quirino Diatrib. praelim. § 1 editae locum gravissimum oxscribero oi^eitio protium duximus rcB{)cctis quidcm 
Kiesslingii cmendationibus (Q. Asconius Pedianus, ed. Eiessling et SchooII p. XXVill.) 

Poggius Guarino Veronensi sal. pl. d. . . Sed quum temore persaepe eveniant, quac non audeas optaro . . 
fortuna qaaedam fuit . . nostra, ut, quum essemus Constantiae otiosi, cupido incesserit yiseadi eius loci, (|U0 ille 
(Quintilianus) reclusus tenobatur. Est autem Monasterium scti Qalli prope urbem hanc milia passuum vigenti. 
Itaque nonnuUi animum laxandi ot simul perquirendorum librorum, quorum magnus numerus esse dicebatur, gratia 
eo perroximus. Ibi inter confertissimam hbrorum copiam, quos longum esset recensere, Quintilianum comperimus 
(L reperimus) adhuc salvum et incoluraem, plenum tamen situ et pulvere Bqualentem. Erant enim non in bibliothcca 
libii illi, ut corum dignitas postulabat, sed in teterrimo quodam ot obsouro caroere, fundo scilicet unius turiis, quo 
ne capitaUs quidem rei damnati detrudercntur . . . Rcperinuis praotcrea libros tres primos et dlmidiatum quarti 
(L quartum) C. Valerii Flacci Argonauticon ot Expositiones, tanquam thema quoddam, super octo Ciceronis 
orationibos Q. Asconii Pediani eloquentissimi viri . . . Haec mea manu traosscripsi et quidem velociter, ut ea 
mitterom ad Leonardum AiTetinum et Nicolaum Florcutiuum .... Constantiae XVII Kal. Jauu. Anno Cbr. 
MCCCCXVU. Cf. H. Blass, Mus. Rhen. 80 p. 458 sq., qui suo iure anno 1416 cpistulam esse scriptam contendit. 

tum repei^tum Q. aseonii pediani repertum est in monasterio sancti galli prope constantiam .XX. 
miJibus passuum a Poggio Fiorentino una cum parte C. ualerii flacci & balbi setini argonauticon 
.&. M. manilij astronomicon . & statii siluarum Jibri . quod sumpsimus ex exemplari ///////// 
dicti poggii sua manu transscripto . Finis.*) Atque huius codicis partem alteram Gustavus Loewe, 
qiiem et suis et omnibus bonis litteris praematura morte abreptum esse vehementer dolemus, 
Matriti in bibliotheca Escorialensi, Mediolani in Ambrosiana alteram se invenisse litteris mecum 
communicavit. *) 

Sed nomini poctae statuendo Poggium non unum testem producimus. Quid? quod de- 
cimo saeculo sub M. Manilii nominibus astronomica illa venditabantur, si quidem, qui primus 
scriptorum cum hoc nomine appellavit, hunc de quo agitur poetam significari vult. Gerbortus 
enim, cuius de studiis astronomicis iam supra diximus, in epistula 78 a Kainardo monacho 
petit, ut sibi opus illud astronomicum scribatur. Totum autem, qui huc spectat, locum appono, 
quippe qui, quae scitu digna videantur, habeat complura: „Unum a te plurimum oxposco, quod 
et sine periculo ac detrimento tui fiat, et me tibi quam maxime in amicitia constringat. Nosti 
quanto studio librorum exemplaria undique conquirani, nosti quot scriptores in urbibus ac in 
agris Italiae passim habeantur. Age ergo, et te solo conscio, et tuis sumptibus fac ut mihi 
scribantur M. Manilius de astrologia, Victorinus de rhetorica, Demosthenis ophtalmicus. ^) Spondeo 
tibi, frater, et certum teneto, quia obsequium hoc fidele et hanc laudabilem obedientiam sub 
sancto silentio habebo, et quicquid erogaveris, cumulatum remittam secundum tua scripta, et 
quo tempore iusseris. Tantimi significa, cui et tua munera et nostra porrigamus scripta . . . 
Nec sit metus ad quorumlibet notitiam pervenire, quae sub nostra deposueris fide." 

Tanta igitur cautio adhibenda erat, si quis monachorum opus aliquod astrologicum, quale 
erat carmen Manilianum (etenim ad hoc tantum carmen verba illa cautionis plena spectare con- 
cedes), quasi Ubrum magicae artis nefandissimum aditurus erat. Ceterum utrum Gerbertus 
hunc codicem Manilii acceperit necne, nescitur. 

Denique si forte astrologiae vocem, qua ille utitur in cpistula sua, premens de astronomico 
carmine cogitandum esse negaveris, primum reputes astronomiae et astrologiae vocibus plerum- 
que promiscue scriptores usos esse, videlicet quod rem ipsam non acriter distinguebant. Deinde 
autem omnis, opinor, scrupulus tibi eripietur, si quae Obertus Giphanius Josepho Scaligero opist. 71 
scribit,*) legeris: ,Incido in litteras Caroli Langii; eis litteris . . . scribit, Jacobum Susium . . . habere 
antiquissimum exemplar Manilii Astrologi.^' Atqui aliundc scimus, Susium M. Manilii astronomi- 
conim Gemblacensem codicem penes se habuisse (Manilii cdit. Londin. 1828 p. 6 et Jacob p. VIIIj. 

Quae omnia si mente reputaverimus, duas fuisse codicum Manilianonim familias statuamus 
neccsse est, quarum altera Manilii, Arati altera in titulo habuerit poetae nomen; quorum quin 
illud genuinum sit, equidem non dubito. Quod autem poetae nomen a nullo aequalium memoriae 
proditur, dolendum nec tamen inde colligendum est M. Manilii nomina esse spuria. 



1) Q. AscoDius Ped. cd. Kiebslin»^ et Schooll p. XXIX u. 3. — A. Reiiforsclioid , Mus. lUion. 2'.i p. 
145 A. 51. — C. Wachsmuth ib. 29 p. 355 s(i. — H. Blass ib. 30 p. 4(>0 sjj. — Valerius Flaccus Argon. od. 
(i. Thilo p. LXV. — Statius silv. ed. Aemilius Baehrens p. I. 

2) G. Voigt, 1. I. h 243 n. 1. 

3) In epistula 213 idem a Giselberto abbato petit, ut Demosthenis philosophi librum, qui inscribitur 
Ophthalmicus, sibi mittat; ex oculis enim laborabat. 

4) Sylloges epistolarum ed. Petr. Burmanu tom. U. p. 306. 



CAPUT II. 
De H. Manllil patrla. 

Jam de patria eius disserentibus nobis vix opus est eorum pluribus refellore errorem, 
qui eum peregrinum fuisse existimaverunt. Quorum agmen ducunt Bonincontrius et Lilius 
Gyraldus, quorum ilJe in editionis suae Manilii praefatione, hic in quarto de poetaruni historia 
dialogo doce^ Manilium poetam non diversum fuisse ab eo, de quo J^linius Nat. Hist. XXXV 
199 Jiaec narrat:*) „creta argentaria . . . pedes venalium trans maria advectorum denotare 
instituerunt maiores; talemque Publilium * Lochium mimicae scaenae conditorem et astrologiae 
consobrinum eius Manilium Antiochum, item grammaticae Staberium Erotem eadem nave ad- 
vectos videre proavi." Sed non solum haec Plinii verba, e quibus, ut hoc in transcursu moneam, 
simul patet, unde titulus ille codicis Vossiani deperditi originem duxerit, Gyraldum commo- 
verunt, ut astronomicorum conditorem inter peregrinos referret, verum etiam inquinatus, quem 
dicit, poetae sermo, quo hominem Bomanum usum esse ab omni probabilitate abhorreret. 

Attxmien ut interim iniustum eius de elocutione Manilii iudicium omittamus, qUod non tam 
de poetao loquendi usu quam de pravissimis, quibus tunc utebantur, editionibus ferendum erat, 
virorum illorum sententiae ne subscribamus, vel temporum rationes certissimae obstant. Namque 
Stabenum Erotem Bruti Cassiique fiiisse magistrum Sullanisque temporibus proscriptorum liberos 
gratis in discipiinam recepisse Suetonius de gramm. c. XIII narrat. Astronomicorum autem 
auctorem post cladem Varianam, cum nondum senex esset, carmen suum condidit; cf. 

1 114 Faveat magno Fortuna labori ib. 899 Cum fera ductorem rapuit Germania Varum. 

Sed alium eumque gravissimum Manilii existimatorem audimus, Bentleium dico, qui ot 
ipse, si quidem nepos sententiam patrui recte in praefationis pagina X reddidit, suspicatus est 
„poetam fuisse alicubi forsitan ex Asia peregrinum'^ quod cum ex singulari eius quorundam 
verbonim constnictione, tum quia nusquam Romanos illis artibus adeo mature operam dedisse 
appareret. Liceat nobis, quam ille secundo loco attulit causam, prius redarguere. Romanos scrip- 
tores iam ante Manilium scientiae siderali operam navasse et, quidquid rimando invenerint, 
litteris mandasse testatur M. Terentii Varronis disciplinarum liber sextus, qui totus erat de 
astrologia , ^) testatur P. Nigidius Figulus,^) homo iuxta Varronem teste Gellio doctissimus, qui, 
ut Ciceronis verbis utar, acer erat investigator et diligens earum rerum, quae a natura involutae 
videntur; cuius sphaeram graecanicam et barbaricam Servius identidem laudat; ut non opus sit 
ab incerto P. Terentii Varronis Atacini carmine astronomico repetere, quod alii chorographiam, 
cosmograpliiam alii inscriptum fuisse existimant, nedum Sulpicii Galli, C. Gali, L. Tarutii Firmani 
studia astrologica eruam. 

Ac ne alterum quidem argumentum Bentlei, e dicendi genere arcessitum, stiire poterit, 

1) Neque ille Manilius mathematicus huc facit^ qui secundum memoriani nonnullorum codicum Plinianorum 
obclisco ad depreiidendaA solis umbras in campo Martio statuto ab Augusto iussus auratam pilam addidit 
(Nat. Hist. XXX VI 10, 72); etenim et boni libri pro Maniiii habent Novi nomen, noc fuisse Mauilium poetam 
enndem mathematicum repugnantiae liaud leves, quae in astronomicis eius occurrunt, testantur. 

2) Cf. Friderici Ritschelii op. 111 p. 861 et 0. Oruppe, Herm. 11 p. 285 sq. 

3) Alfredus Breyssig, de Nigidii Figuli fragmentis apud sclioliasten Germanici scrvatis. I^oroliui 18.54. 
— Arminius Roehrig. de P. Nigidio Kigulo Coburgi 1887 p. .5.3 sq. — Nij^idii Figuli operum reliq. ed. Antonius 
SwobodaLips.1889 p. 106 sq. — Oellius N. A. IV 9. — Cic. Timae. 1. 

quamvis etiani Jacob et Merkel*), Afrum eura fiiisse eadem de causa rati defendere studeant. 

Habet sane Maniiius ut quivis poeta singulari quodam ingenio praeditus suum et proprium 

dicendi genus, ac ne me quidem fiigit, haud pauca in hoc carmine inesse, quae insolenter, non- 

nulla quae parum dilucide, alia quae duriusculum in modum dicta sint, quae in re admodum 

dura et spinosa habeant, quo excusentur: nuUum tamen poteris aflferre exemplum, quo commo- 

tus usum Manilianum barbariim absonumve a legibus linguae cum Bentleio dixeris. Qua de re 

cum alias paulo fusius disputare in animo habeamus, nunc ad Woltjeri (p. 30 sq.) et Crameri 

dissertationes delegasse sufficiat. An putas Manilium, si Africa eum procreasset, de hac terra sic 

locuturum fuisse? 

IV 662 Huic varias pestes diversaque monstra ferarum 

Concessit bellis natura infesta futuris: 

Horrendos angues habitataque membra veneno, 
665 Et mortis partu viventia, crimina terrae, 

Et vastos elephantas habet saevosque leones; 

In poenas fecunda suas parit horrida tellus 

Et portentosos cercopum ludit in ortus, 

Ac sterili peior siccas infestat harenas, 

670 Donec ad Aegypti ponat sua iura colonos. 

At quid omnino (ioniectura opus est, cum certissima ipsius poetae testimonia manibus 

teneamus? Ubi enim de duodecim siderum stationibus disserit, de undecima, quam Graeci uya^tiv 

Tvx^}v vocant, dicit: 

II 888 Cui titulus felix; censum sic proxima Graiae 

Nostra subit linguae vertitque a nomine nomen 

i. e. sic ad notionem Graecae linguae nostra lingua proxime accedit. Suuni igitur Komanum 

sermonem apertis verbis Graeco opponit, quani oppositioneni eis quoque locis invenies aut saltem 

subaudies, e quibus eum ex Graeco*) fonte hausisse discimus: 

1) Rudolfus Merkei prolus. in Ibiu p. 4(X) sq. — Ovidii Tbis, ed. Robinson Ellis p. XIX. 

2) Ae,«?yptiorum autem doctrinae astrologicae specimen in his versibus Mauilii IuiIjcs : 

II 45.3 Aocipe divisas hominis per sidera partes 

Singulaque in propiiis parentia membra liguris. 
455 In quis praecipuas toto de cor|)ore vires 

Exercent. Aries caput est ante omnia princeps 

Sortitus, censusque sui pulcherrima colla 

Taurua; et in Geminis aequali 1)racchia sorte 

S<iril)untur (.'onexa humeris; pectusque locatum 
400 Sub Cancro est; laterum regnum scapuiaequo lioonis; 

Virginis in propriam descendunt ilia sortem. 

Libra regit clunes, et Scorpios inguine gaudet. 

Centauro femina accedunt, Capricornus utrisque 

Imperat et genibus, crurum fundentis Aquari 
405 Arbitrium ost, Piscescjue pedum sibi iura reposount 

quibuscum contondas schol. Arat. v. 544 ol ^^iyv/mfti iiHOTM^ dno rnv x^«ov noiovvTni. r^v d^xh^^ nnvra xn 
^MfUa xard dvaloyiar ?.aft^idrorre<: rutr fttXTnr xai r)#/ ror ftir x(;eor ite<f>akijv tirai i^aatv^ Iv /y ro tjyeftovtKoVy 
ineid^ o x^iof tmv nQo^idrMr t^yiftMV xai n(}6ot)o<: rnrtr, ttai or* iv rtTf H^tM 6 //Aio^ iotjftifiiav notiirai^ rav^oy 6e 
Tov av/iva dxfti tmv nodwvy o* iintv oi */^t'e?. Curtius Wachsmuth iu Lydi libri de ostentis p. XXIH. ii. 24. 
— Albinus Haebler, Astrologie im Aiterthum. Progr. Zwickau 1879 p. 24. 

II 897 Daemonien memorant Grai; Romana per ora 

Quaeritur in versu titulus 
ib. 909 Deus ille locus sub nomine Graio 

Dicitur 
ib. 916 Huic parti Dea nomen erit Romana per ora; 

Oraecia voce sua titulum designat eundem 
ib. 937 titulum cui Graecia fecit 

Daemonium 
IV. 818 Percipe nunc etiam, quae sint ecliptica Graio 

Nomine 
ib. 848 ecliptica signa dixere antiqui 
V 646 Nixa genu species et Graio nomine dicta 

Engonasi. 
Hi loci optime eos prooemii libri tertii versus interpretantur, quibus poeta pariter atque anto 
eum Lucretius*) iinguae Latinae egestatem conqueritur: 

III 33 nec dulcia carmina quaeras. 

Ornari res ipsa negat, contenta doceri. 

Et si qua externa referentur nomina lingua, 

Hoc operis, non vatis erit; non omnia flecti 

Possunt et propria melius sub voce notantur. 
Eae autem Graecae voces a poeta spectantur, quas terminos technicos dicere solemus veluti 
octotopos, dodecatemoria, athla, Chelae, Nepa. Sed de fontibus Manilianae scientiae cum aiibi 
fusius dicendum sit, iam ad alium locum attendamus animum, unde iterum elucebit poetam 
peregrinum non fuisse. Inevitabilem fati vim, qua variae rerum humanaruni efRciantur vicissi- 
tudines, liis illustrat exemplis: 

IV 87 Quid referam C.annas admotaque moenibus arma? 

Varronemque fuga magnum, quod vivere possit 

Postque tuos, Trasumene lacus? Fabiumque morantem? 
40 Accepisse iugum victae Carthaginis arces? 

Speratum Hannibalem nostris cecidisse catenis 

Exiliumque rei furtiva morte luisse? 
Nonne vs. 41 evidentissime Manilii patriam indicat? Videas tamen, quae Bentleius ad vs. 40 ot 
41 adnotarit: ,Spurii sunt barbarique. Sperattim cecidisse\ haec temporibus pugnant: sperarc 
de futuro dicitur, cecidisse praeteritum est. Quid porro est cadere catenis? cur 7iostris? ([uasi 
auctor ab atavis Komanus esset. Jam vero hiisse exilium rei^ vel regi^ vel rngi^ quocumque legoris 
modo, nihil egeris.' 

Vereor tamen, ne eiectis illis versibus Bentleius omnem huius loci vim infregerit, quac 
secundum poetae sententiam in ipsis vitae casibus fati arbitrio repente commutatis posita est, ut 
Cannis, Varrone, Fabio commemoratis etiam interitum Carthaginiensium afPerri oportuerit. Certus 
onim et immotus fati ordo in eo cernitur, quod post praeclaras illas Hannibalis victorias 
tamen et Carthago periit et victor Poenus, a Romanorum catenis exspectatus, tandem morte 



1) Lucr. de rer. nat. (ed. Lachni. 1871) 1 131). 832. lU 260.. 

victus est; atque eo quidem mortis genere, quod ei utpote reo conveniebat, poenas fugae dedit, 
qua triumphum subterfugerat. Quam interpretationem si improbas, tamen ille locus (11 888) 
restat, qui unus Romanum fuisse hominem astronomicorum auctorem evidenter demonstrat. 

Cui quidem opinioni etiam tota carminis indoles egregie respondet Quotienscunque enim 
poeta res Romanas tangit, dictio eius animum hominis vere Romani spirat. Hinc iusta 
oius admiratio magnitudinis imperii Romani, quod ex minimis initiis exortum ad summum rerum 
fastigium adauctum sit; lege sis eos versus, quibus Romam urbem sub Libra sitani praeriicat: 

IV 769 Quod potius colat Italiam, si seligis, astrum, 

Quam qu6d cuncta regit, quod rerum pondera novit, 
Designat summas et iniquum separat aequo, 
Tempora quo pendent, coeunt quo noxque diesquc? 
Hesperiam sua Libra tenet; qua condita Roma 
Orbis et imperio retinet discrimina rerum, 
775 Lancibus et positis gentes tollitque premitque 

[Qua genitus cum fratre Remus hanc condidit urbem] 
Et propriis jfrenat pendentem nutibus orbem, 

vs. 776, qui in codicibus deterioris ordinis sic legitur: 

Qua genitus Caesarque meus nunc condidit orbem, 

si retineri posset, ad Romanam poetae originem demonstrandam plurimum valeret. Sed eiciendus 
est, non quo cum Bentleio in ^is syllaba Remus vocis contra usum sollemnem, quem fere ubique 
Manilius etiam diligentius quam Yergilius observat, producta haeream (satis enim haec productio 
ictus caesuraeque vi effecta et nomine proprio sicut in Vergilii exemplis excusatur), sed quod versus 
ille sive eum tradito loco retines sive Scaligerum secutus post vs. 774 collocas, sententiarum 
conexum male rumpit. Roma enim totius enuntiati subiectum, quod dicitur, esse debet. — 
Humilliraam autem urbis originem poeta liis tangit versibus: 

IV 23 Aut nisi fata darent leges vitaeque necisque, 

Fugissent ignes Aeneam? Troia sub uno 
25 Non eversa viro fatis vicisset in ipsis? 

Aut lupa proiectos nutrisset Martia fratres? 

Roma casis et nata foret? pecudumque magistri 

In Capitolinos duxissent fulmina montes? 

Includive sua potuisset Juppiter arce? 
30 Captus et a captis orbis foret? 

Hinc tanta eius rerum Romanarum aestimatio, ut rcipublicae Romanae fortunam 
eandem atque caeU esse fortunam contendat (V 52) urbisque rectorem appellet rectorem Olympi 
(I 916); hinc crebrae eius laudes Romanorum virorum fortium, qui rempublicam in 
summum discrimen praeceps ruentem sua virtute ab interitu revocaverunt Eum evolvas locum, 
quo poeta de variis veterum, quae de circulo lacteo ferebantur, opinionibus disserens eam quo- 
que proponit^ ex qua excellentium virorum niortuorum animae in claro illo caeli tractu positae 
esse putabantur (I 758 — 804). Ibi (luam parcus est in Graecorura alienigenorumque viris 
illustribus enumerandis, quam copiosus in Romanis ad astra toUendis! 

Hinc praefervida eius in Germanos ira, qui in saltu Teutoburgiensi non fortitudine, 
sed perfidia, non acio instructa, sed paludibus adiuti legiones Romanas temeritato ducis Romani 
morti destinatas deleverint: 

I 896 Quin et belJa canunt igncs subitosque tumultus, 
Et clandestinis surgentia fraudibus arma 
Externas modo per gentes; ut foedere rupto 
Cum fera ductorem rapuit Germania Varum 
900 Infecitque trium legionum sanguine campos, 
Arserunt toto passim minitantia mundo 
Lumina, et ipsa tulit bellum natura per ignes 
Opposuitque suas vires finemque minata est. 
Nec mirere graves rerumque hominumque ruinas! 
905 Saepe domi culpa est: nescimus credere caelo, 
quibuscum conferas quae Velleius Paterculus et Suetonius de hac dade tiadant; Velleius II 118,4: 
obstabant iam fata consiliis omnemque animi eius (i. e. Vari) aciem praestrinxerant; ib. 119, 2: 
exercitus omnium fortissimus . . . marcore ducis, perfidia hostis . . . inclusus silvis, paludibus, 
insidiis ab eo hoste ad internecioncm trucidatus est. Suet Tib. 18: Varianam cladem temeritate 
et neglegentia ducis accidisse. — Contra Germani aestate appropinquanto paludibusquo exsic- 
catis teste Manilio legiones Romanas fugiunt: 

III 625 Cancer ad aestivae fulget tastigia zonae. 

631 Et trepidum pelagus lassas tum languet in undas. 
Tunc et bella fero tractantur Marte cruenta, 
Nec Scythiam defendit hiems; Germania sicca 
lam tellure fugit, Nilusque tumescit in arva. 
Vs. 631 trepidum pelagiis iacUUum codices; tepidum — iactatis l. in undis Scaliger et Bentleius, 
nisi quod hic siccatis exliibet; tacitas tum Jacob; nos lenissima adhibita medela hunc in eo 
versu volumus sensum inesse: mare, cui adicitur trepidum vox quasi epitheton perpetuum, quod 
fertur, languet, ut undae lassae fiant; m praepositio vim et finalem et consecutivam apud 
Manilium quoquo saepius habes: 

III 656 Voce nemus loquitur frondemque virescit in omnem 

IV 402 Martemque sequemur in praedas 

I 88 Fecit ct ignotis iter in commercia tcrris 
sequor enim codicis Veneti memoriam, cum ceteri Jibri praebeant Uiner commercia^ quae lectio 
quin hinc orta sit iter commercia^ dubitari non potest; alii loci in indice Jacobi exstant, quibus 
plures addere possumus. 

Sed ad proavos nostros a poeta depictos devotosque rodeamus: 
IV 692 stupefacta suos inter Germania partus 
ib. 715 Flava per ingentes surgit Germania partus 
ib. 794 Teque feris dignam tantum, Germania, matrem. 
Hinc denigue poetae rerum Romanarum et ad publicam et ad privatam vitam per- 
tinentium scientia multiplex ac recondita (cf. libros IV et V), quam in peregrino homine frustra 
quaeras. Sed haec de patria poetae hactenus. 

CAPUT iir. 

Be aotatc H. Hanilll. 

Restat ut de aetate, qua Manilius fuisse vel potius de temporis spatio, intra quod carmen 
suum composuisse putandus sit, disputemus. 

Atque haec quaestio, quae his potissimum annis virorum carminis Maniliani studioso- 
rum acres movit controversias, diflRcillima est ad solvendum. Etcnim ex divei^sa corum, qui in 
oxamen vocandi sunt, locorum intcrpretatione plane diversa viris doctis phicuerunt; unde factum 
est, ut, quo quis magis poetae verba torqueret, ut quara in eis inesse vellet vim ac notiouem inde 
depromere posset, eo longius a vero aberraret. 

Namque ut omittamus errorem Gevartii, a quo praeter alios haud paucos etiam G. J. 
Vossium^) a vera via aliquamdiu esse deductum mirari non satis possum, qui Manilium ad 
Theodosii tempora detrudit eundem esse arbitratus atque Flavium Theodorum Manlium, nuUa, 
ut opinor, praeter singulare quoddam dicendi genus, alia re commotus nisi et nominis utriusquc 
scriptoris et studiorum astronomicorum aliqua similitudine et consensu quodam, qui reapse est 
inter nonnullos Manilii atque Firmici Materni locos,*) cuius matheseos libris Manilium usuni 
esse falso existimavit; (quam opinionem ne amplectamiu* vel leges metricae, quas astronomicorum 
auctor diligentissime ubique secutus est, optimae obstant): hac igitur Gevartii opinione omissa 
in tres maxime partes sententias virorum doctorum discedere videmus. 

Quorum Scaliger Octaviano Augusto poetam opus suum dedicasse censet reni ut satis 
perspicuam obiter tangens; cum eo Bentleius et Fingreus faciunt, ille imprimis gram- 
matica aliqua commotus observatione, quae ad genetivum numeri singularis nominum substanti- 
vorum in itis vel ium desinentium spectat, quam tamen observationem nihili esse ex Neuii 
egregio libro discimus.^) 

Contra ea Jacobo atque Merkelio, qui sub Ibide Ovidii Manilium abditum hitere suspi- 
catur*), poeta tantum quattuor priores libros Augusto vivo condidisse, quintum librum intermisso 
aliquo temporis spatio sub Tiberio addidisse visus est. Atque fere idem statueruut Woltjcr, 
,Manilium Augusti regno exeunte (et Tiberii ineunte fortasse) iloruisse* ratus, et A. Cartaultius,*^) 
,qui primum, alterum, tertium libros ante Augustum mortuum, quartum tamen et quintum post 
eius obitum ita compositos esse vult, ut poeta totum opus, ubi primum summa rerum Tiberio 
delata esset, edidisset et omnes eos immutasset locos, qui Augusti laudes continerent.' 

Lachmann denique Augusto demum mortuo opus a poeta incohatum et confectum esse 
sibi persuasit. Acerrimusque huius opinionis defensor exstitit in Bertholdo Freiero, qui 
ullum esse versum astronomicorum negat, ex quo appareat Augustum scribente poeta inter 
vivos fiiisse. Immo, inquit, sub Tiberio Manilius floruit, qui unus ex Germanici sociis fuit atquc 
una cum Germanico orientem visit. De astronomicon autem aetate sic iudicat, ut censeat, com- 
positum esse librura 

1) Cf. Gevartius iu Stat. «iiv. JII 3. — Gerardus Joaimes Vossius de Poet. Latin. p. 37 Amsteld. a. lt)()2. 

2) WoHJer p. 16 et p. 18 n. 1. 

3) Fridericiis Neue, Formenlehre der lat. Sprache I* p. 91 sri- — Cf. Cramer p. 5 n. 1. 

4) Rud. Merkel prolus. ad Ibin p. 4(X): ,Credo igitur Ibin voro nomine appellatum fuisso Maniiium Poenuni.' 
At \ade, quae Otto Ribbeck do hac re dicit in aurei libri, qui inscribitur Goschichte der Room. Dichtung, vol. IJ 
]). 327 sq. — Robinson Eilis 1. 1. 

5) A. Cartault, Revue criti(iue u. 15 a. 1888. — A. Kraemer 1. 1. p. 7. 

I sive Romae sive in Ulyria a. u. c. 770 fortasse exeuute 
II rnaiore ex parte ot 

III per annum 771 in Asia, 

IV circa initium anni 772 ibideni, 

V non ante annum 775 sive haud ita multo post. 

Quibus opinionibus impugnans G. Lanson, homo Francogallus ingenio acri et sobrio 
iudicio, similiter atque Jacob astronomicii ita arbitratur scripta esse «ut post Vari cladem antc 
cditas ex Plonto epistulas Ovidii (octavum inter et tertium decimum annum) primus, secundus, 
tcrtius libri conditi sint, quartus vero post Ponticas epistulas ante Augusti obitum additus sit, 
sed quintus vel cum quarto vel posterius, Tiberio iam regnante, subici potuerit». 

Verumtamen Augusto Kraemero, novlssimo felicissimoque harum rerum invcstigatori, 
Manilius ,postquam anno p. Chr. n. decimo initium edendi fecisset, singulos fere singulis annis libros 
composuisse totumque opus usque ad Augusti annum emortualem paene confecisse videtur.' 

His virorum doctorum opinionibus sub uno adspectu propositis, quid nosmet ipsi de 
Manilii aetate censeamus, dicendum erit. Ac ne longus sim^ statim sententiam, quae mihi iam 
abhinc multis annis fixa stat, proferam. 

Nos quidem Manilium opus suum Caesare Octaviano Augusto regnante incepisse et perfe- 
cisse persuasum habemus, cum nuUum astronomicorum versum invenerimus, qucm de vivo 
Augusto intellegere vetemur, de Tiberio summa rerum potito interpretari iubeamur. 

Quod ut probemus, noli timere, ne singula nos virorum illorum doctorum argumenta 
repetamus repetitaque refutemus, quippe quae iam et Lanson et Kraemer causis alJatis ad per- 
suadendum aptissimis, redarguerit; quibuscum haud raro me consentire non miraberis, quoniam 
fieri non potest, quin eisdem fere ex opere Maniliano depromptis argumentis utamur. Immo 
ut omnes eos carminis locos, qui dubitationis ansam habent, ita totum omnino imitationum Ovidia- 
narum genus, quippe quod admodum sit incertum, omittemus eis sohs innixi poetae verbis, o 
quibus certi aliquid ad nostram sententiam stabiliendam nobis petisse vidomur. 

Qua in re iterum a clade Variana ordiundum est, cuius ut modo acceptae poeta mentioncm 
facit, unde communi virorum doctorum consensu Manilius primum librum post annum nonum 
scripsisse putatur. Nec minus certo indicio is annus definiri potest, ante queni astronomica 
composita esse putanda sunt. Ubi enim, quae sub singulis sideribus positae sint terrae, poeta 
docet, de Virgine haec habet: 

IV 763 Virgine sub casta folix terraquc marique 

Est Rhodos, hospitium recturi principis orbcm, 
Tumque domus vere solis, cui tota sacrata est, 
Cum caperet lumen magni sub Caesare mundi.^) 
Quae non nisi de Tiberii secessu Rhodio non voluntario intellegenda esse etiamnunc credo, 
quamquam Freier ad Germanicum haec verba refert, quem suadente patre in Asiam proficiscentem, 
ut motum orientem pacaret, nave ad Rhodum appulsa aliquot ibi dies animi remittendi causa 
versatum esse arbitratur. *) At quam ignota haec Germanici fortuita commoratio prae per- 
vulgata illa atque famosa Tiberii! Jani vero recturi principis appellatio! Quam temeraria quamque 

^) Namquo poetam haec adulatorio sensu dicere respectu videlicet habito ad colossum illum Rhodium Soli 
deo coDSocratum, non est cur pluribus demonstrem. 

^) Tacitus ann. U 55 de aliquot dierum Germanici commoratione Rhodia omnino nou loquitui'. 

Manilio periculosa, Tiberio summa Gerraanici invidia inccnso (Suet Cal. 1.)! Germanicum igitur 
missum faciamus. 

Huc accedit aliud quid, quo Lachmanni, Frcieri Crameriquc opinio corruit. Minimo enim 
milii perguadetur poetam, si regnantem Tiberium carminis patrouura elegisset (quem, si solum 
usum linguae intuemur, recturum dici potuisse concedo, cum ad ea tempora poeta respiceret, 
quibus ille Augusto nondum in regno successerat), omnino ullam Rhodii secessus mentionem 
facturum fuisse; quae quara odiosa ei fiierit, ex narratiuncula comperimus quadam Suetonii, 
qui haec do Tiberio prodit (Tib. 56): „Xenonem, inquit, quendam cxquisitius sermocinantem 
cum interrogassot, quaenam iJhi tam molesta dialectos esset, et ille respondisset Doridem, 
rclegavit Cinariam, existimans exprobratum sibi veterom socessum, quod Dorice Rhodii loquantur". 
Hic quisquam putabit Manilium de consilio tempora illa tristissima in nientem imperatoris 
revocasse! Hoc omni caret probabilitato. Quartum igitur librum poeta Augusto principe 
composuit 

Nec aliter de quinto libro statuemus. Etenim ut cuni Jacobo ultra Augusti tempora 
descendamus, neque ex primis huius Ubri verbis ,Hic aliquis finisset opus* efficere possum, quibus 
verbis Jacob intermissum aliquamdiu studium significiiri existiraat, neque ei versus documento 
sunt, quos idem vir doctus de thoatro Pompei flammis absumpto interpretatur, quod se rcstitu- 
turum esse Tiberius promiserit; quod opus quamqum imperfectum Tiberius reliquerit (Suet. 
Tib. 47), tamen nihil poetam impediro potuisse, quominus hanc in oum laudem poetarum 
more conferret; ergoManilium haec post annura 22, quo theatrum restitui coeptum sit,scripsisse.*) 

Attamen de theatro Pompeiano poota omnino non loquitur. Quod ut plene et pJano 
intellegatur, totum locum exscribam: 

V 505 At cum Cassiope, bis denis partibus actis, 

Aequorei iuvenis dextra de parte resurgit, 

Artifices auri faciet, qui mille figuris 

Vertere opus possint caraequo adquirere dotem 

Materiae et lapidum vivos miscere coloros. 
510 Hinc augusta nitent sacratis munera templis, 

Aurea Phoebeis certantia lumina flamrais, 

Geramarumque iubar, radiantes lucibus ignes. 

Hinc Pompeia manent veteris monumenta triumphi 

[Et quod erat regnum pelagus fuit una malorum] 
515 Non oxstincta *iues semperque recentia flammis 

Et Mithridateos vultus induta tropaea. 

Hinc lenocinium formae cultusque repertus 

Corporis, atque auro quaesita est gratia frontis, • 

Perque ciiput ducti lapides, per colla manusquo, 
520 Et pedibus niveis fulserunt aurea vincla. 

vs. 514, quem nos Bentleium secuti eicimus, Jacob post vs. 542 collocat; in versu autem 515, 
qui a Bentleio deletur, pro Ities scribit acic^ hac voce bella civilia significari arbitratus, quae nihil 
ei obfuerint. 



*) Jacob, Progr. Lubec. 1836 p. 13. et editionis p. XVI. 

Pritnum aiitem de aedificio aliquo exstructo hic cogitari totius loci sententia vetat, immo postulat, 
ut et de operibus bracteatorum inaureatorunique arte ornatis et de gemmis varia colorum 
pulchritudine renidentibus cogitetur, quarum teste Plinio H. N. XXXVII 1, 12 vim maximam 
Pompeius ex Asia Romam transtulit. Deinde aciei vocem per se positam de bellis civilibus 
intcllegi posse nego. Quid ni litterarum ductus secuti pro hie scribamus die, ut significentur 
monumenta temporis diuturnitate non deleta? Quae interpretatio ut ad sensum versuum proxime 
antecedentium optime quadrat, ita apprime commendatur versibus insequentibus, quoniam otiam 
his de vario lenociniorum genere gemmarum maxime aurique luxuria conspicuo agltur. 

Quodsi haec a nobis recte disputata sunt, sequitur, ut poetam totum opus Augusto vivo 
composuisse et huic principi dedicasse statuamus. Perscrutabimur igitur singulos locos, quibus 
principis mentionem facit, ut videamus, num sententia nostra stare possit. 

Ac primo quidem loco vs. I 7 sqq. afferendi sunt, e prooemio quidem deprompti, quo poota 
se divinas artes de caelo deducturum esse dicit: 

I 7 Hunc mihi tu, Caesar, patriae princepsque paterque, 

Qui regis augustis parentem legibus orbem 

Concessumque patri mundum deus ipse mereris, 
10 Das animum viresque £Eicis ad tanta canenda . . . 
12 Hoc sub pace vacat tantum; iuvat ire per ipsum 

Aera et immenso spatiantem vivere caelo. 

Quamquam ex nudis Caesaris vel Augusti appellationibus, quibus poetam per totum carmen 
invicem de uno eodemque uti principe mihi constat, ad patronum carminis definiendum, nisi 
alia accedunt indicia, nihii nos lucrari concedo, quandoquidem omnes usque ad Hadrianum 
principes Caesaris nomine appellabantur, post Hadrianum autem eorum filii heredesve:^) tameii 
non dubito, quin unusquisque, nisi praeiudicata opinione ductus sit, hos versus ad C. Julium 
Caesarem Octavianum Augustum referat Hic pater patriae appellatus, hic ut antea C. Julius 
Caesar vivus divino honore dignatus, hic bellis civilibus tandem finitis ab Horatio,*) Vergilio,^) 
aliis ut pacis restitutor summis laudibus elatus est. — Contra ea Tiberius, cuius in honores hacc 
dicta esse Ijachmann et Freier contendunt, Augusti nomen non dilexit, nullis nisi ad regos ac 
dynastas epistulis addere solitus, patris vero patriae appellationem obstinatissime recusavit,*) ut 
valde sit dubium, num Manilius patronum carminis ipsis his nominibus allocutus sit. Quod 
autem Freier pacem illam ante Octaviani Augusti mortem ob Germanos nimirum nondum 
subactos ne in spe quidem fuisse summa mea admiratione affirmat, haec Vellei Paterculi (11 89) 
verba apposuisse sufBciat: „Caesar reversus in Italiam atque urbem quo ocx^ursu, quo favore 



1) Christophus Schoener, die Titulaturen der roeui. Kaiser. Aota Somin. Philol. Erlan^. vol. II 1881. p. 4«$.') scj. 

2) Tlor. 0. IV 15,4 tua, Caesar, aetas . . . 

. . . vacuum duoUis 

.Tanum Quirini clausit. 
Suet. Aug. 22 Janum QuLrinum, semel atque iterum a condita urlw ante memoriam suam clausum, in multo bre- 
viore temporis spatio terra marique pace parta ter clusit. 

3) Verg. AoD. 1 294 Claudentur Belli portac; Furor impius intus 

Saeva sedens super arma et ceutum vinctus aenis 
Fost tergum nodis fremet horridus ore cruento. 

4) Suet. Tib. 20. 50. 67. 

hominum omniiim generum, aetatium, ordinum exceptus sit . . . ne in operis quidom iusti 
materia, nedum huius tam recisi digne exprimi potest. nihil deinde optare a dis homines, nihil 
dii honiinibus praestare possunt, nihil voto concipi, nihil felicitate consummari, quod non Augustus 
post reditum in urbem reipublicae populoque Romano terrarumque orbi repraesentaverit finita 
vicesimo anno bella civilia, sepulta externa, revocata pax, sopitus ubique armorum furor." — 
Quibuscum perbene concinunt, quae poeta in fine eiusdem libri dicit, ubi ad bella civilia 
respicit reipubiicae fatalia, nisi exstitisset pater patriae invictus. Quem patrem patriae iterum 
intellegimus Octavianum Augustum. Namque ad res ab eo patriae servandae causa praeclare 
gestas in carmine celebrandas totus hic locus ita videtur compositus esse, ut poeta ultimis verbis 
his: ,Sit pater invictus' etc. quodammodo ad exordium libri redeat. Versus autem, quos in 
mentc habemus, inde petiti sunt, ubi vis cometarum praesagiens his exemplis oonfirmatur: 

I 906 Civiles etiam motus cognataque beJla 

Significant. nec plura alias incendia mundus 

Sustinuit, quam cum ducibus iurata cruentis 

Arma Phiiippeos implerunt agmine campos. 
910 Vixque etiam sicca miles Romanus harena 

Ossa viruni lacerosque prius superastitit artus; 

Imperiumque suis conflixit viribus ipsum, 

Perque patris pater Augustus vestigia vicit 

Necdum finis erat. restabant Actia bella 
915 Dotali commissa acie, repetitaque rerum 

Alea, et in ponto quaesitus rector Olympi. 

Femineum sortita iugum cum Roma pependit, 

Atque ipsa Isiaco certarunt fulmina sistro. 

Restabant profugo servilia milite bella, 
920 Cum patrios armis imitatus filius hostes 

Aequora Pompeius cepit defensa parenti. 

Sed satis hoc fatis fuerit; iam bella quiescant, 

Atque adamanteis Discordia vinctA catenis 

Aeternos habeat frenos in carcere clausa. 
925 Sit pater invictus patriae; sit Roma sub illo, 

Cumque deum caelo dederit, non quaerat in orbe. 

Mentione igitur facta pugnarum Philippicae atque Actiacae bellique a Sex. Pompeio in pira- 
tarum morem conflati ad suam, id quod vel coniunctivi praesentis temporis vs. 922 sq. (iemon- 
strant, pedetemptim descendit aetatem. Neque vero ullum invenitur indicium, quo ad Tiberium 
ducamur. Qui autem versu 913 pater Augustus nominatur, is sine dubio Octavianus Augustus 
est, qui ideo per patris vestigia vicisse dicitur, quod secundum communem poetarum usum ne 
Manilius quidem inter campos Pharsalicos et Phiiippicos distinxisse videtur. Vergilium audi, 
euius vorba quin ante oculos habuerit Manilius, cum haec scriberet, dubitari noquit: 

Verg. (loo. I 487 Non alias c-aelo ceciderunt plura sereno 

Fulgura, nec diri totiens ai*sere cometae. 
Ergo inter sese paribus concurrere telis 

490 Romanas acies iterum videre Philippi^ 

Nec fuit indignum superis, bis sanguine nostro 
Emathiam et latos Haemi pinguescere canipos 

itemque Ovidius Met. XV 823: 

Pharsalia sentiet illum, 
Emathiaque iterum madefient caede Philippi 

neque aliter Lucanus de Thessalia infeiici Phars. VII 853 ; 

Ante novae venient acies, scelerique secundo 
Praestabis nondum srccos hoc sanguine campos. 

Itaque ratiocinatione certissima id statuimus, et Caesaris et Augusti nomen a Manilio de uno 
C. Julio Caesare Octaviano Augusto dictum esse. Quod quam verum sit, evidentissime ex his 
eiu^ versibus apparet, qui Augusti thema, quod dicunt astrologi, continent: 

II 507 Capricornus in ipsum 

Convertit visus. quid enim mirabitur ille 
Maius, in Augusti felix cum fulserit ortum? 

Vult igitur poeta Augustum ortum esse sub Capricorno cum Suetonio quidem consentiens, 
qui Augustum nummum argenteum sideris Capricorni, quo natus esset, percussisse narrat*) 

Per Capricornum autem sol secundum astronomorum et veterum et recentium opinionem 
mense Decembii*) permeare creditur. Verum tamen idera Suetonius (Aug. 5) memoriae prodidit 
Augustum natum esse M. Tullio Cicerone C. Antonio coss. VIII Kal. Octob. paulo ante solis 
exortum. Atqiii eo mense in librae signo sol versatur. Nonne haec vehementissime inter se 
repugnant? Minime gentium, si quidem Fayus et Anton verum vidisse putandi sunt. 

Solebant enim astrologi et ad rtjy iv f^v^Q^^ yiviaiv et ad rjyy kfxq>avT} yiveaiv in horoscopo 
instituendo respicere, id quod firmissimis confirmatur testimoniis. ^) Secundum hanc igitur rationem 
Capricorni thema ex ea deductum est hora, qua Augustus conceptu creatus, Librae autem thema 
eius horae respectu habito conditum est, qua illum partu sese in lucem editum esse astrologis 
clixerat Itaque iam non est mirum, si Augustus Gapricorni imaginem nescio qua de causa Librae 
praeferens in galea, in nummis, in aliis artificum operibus gestasse narratur. 

lam si et Capricornus et Libra sidera Augusti natalicia audiunt, exspectandum cst, non 
solum in Capricorno, verum etiam in Libra Manilium ad Augusti genituram respexisse. Ac re 
vera hi versus in hanc opinionem aptissime quadrare videntur: 

IV 547 Sed cum autumnales coeperunt surgere Chelae, 
Felix aequato genitus sub pondere Librae! 
ludex examen sistet vitaeque necisque, 



1) Suet. Ang. 94 extr. — Cf.Walch, de Dummis CapricorDO sigDatis RomaDorum. Progr. Jeoae 1750; imprimis 
autom: Victor GardthauseD, Augustus uDd seiDO Zeit voL II p. 18 sq. Nummos Augusti et CapricorDi imagiuibus 
omatos exhibeat Th. Graesse, HaDdb. d. altoD Numismatik tab. XTTI ur. 1 et 7 atque Heury CohoD, Descriptiou 
historique des moDDaies frappees sous rempii*e romaiu 1880 v. I* Dr. 1. 4. 15 — 20. 263. 564; cf. Dr. 24. 147. 256. 
617. 738. 781. 805. 823. — 2) Theodorus Mommsec, Roemische Chrouologie p. 62. 

3) Vitruv. IX 7 (6), 2 AtheDodorus dod e nasceDtia, sed ex coDceptioDe geDethlioIogiae ratioDes explicatas re- 
liquit. — Claud. Ptolem. Tetrabibl. III, 1. — CcDsoriD. de die oat YTSl 4. — AutoD 1. 1. p. 12. 

550 Imponetque iugum tcrris legesque rogabit. 

Illum urbes et regna trement^ nutuque regentur 

Unius, et caeli post terras iura manebunt; 



quae mirum in modum cum eis congruunt, quae legis apud Vergilium, qui Scorpium antea im- 
mensis suis Chelis duorum siderum spatium explentem Augusto principi in sideribus posito chelis 
cx)ntractis locum dedisse fingit, sic Augustum allocutus: 

Geo. I 24 Tuque adeo, quem mox quae sint habitura deorum 

ConciJia incertum cst, urbisne invisere, Caesar, 

26 Terranimque velis curam . . 

29 An deus immensi venias maris . . 

32 Anne novum tardis sidus te mensibus addas, 
Qua locus Erigonen inter Chelasque sequentis 
Panditur (ipse tibi iam bracchia contrahit ardens 
Scorpius, et caeli iusta plus parte relinquit). 

Neque- vero de Tiberii sideribus nataliciis, cuius conceptus in Pisces, in Sagittarium genitura 
incidit, simile quidquam in carmino Maniliano legitur. Nanique in ea carminis parte, qua poeta 
varios mores, studia artesque explicat, quae quodque signum zodiaci nascentibus largiatur, de 
Sagittario haec dicuntur: 

IV 230 At quibus in bifero Centauri corpore sors cst 

Nascendi concessa, libet subiungere currus, 

Ardentes et equos ad mollia ducere frena, 

Et totis armenta sequi pascentia campis; 

Quadrupedum omne genus positis domitare magistris, 
235 Exorare tigris, rabiemque auferre leoni, 

Cumque elephante loqui, tantamque aptare loquendo 

Artibus humanis varia ad spectacula molem. 

Quippe ferae mixtum est hominis per sidera corpus 

Impositumque manet, quocirca regnat in illas; 
240 Quodque intenta gerit curvato spicula comu, 

Et nervos tribuit membris et acumina cordi 

Et celeres motus nec delassabile pectus. 

Piscibus autem tribuuntur a poeta nautae, naucleri, gubernatores, remiges, rei nauticae 
artifices; piscatores fecundi prole et Veneri nimium indulgentes (IV 273 sq.). 

Sed redeamus ad illum primi libri locum (cf suprap. 16), ubi paullum subsistamus. Ibi quod 
vs. 916 per pugnam Actiacam rector Olympi in ponto quaesitus esse fertur, ad idem redit adu- 
landi studium, quod poetae condonare debemus, ex quo inter Actiacos sinus orbem terrarum 
suspensum pependisse et caeli fortunam in ponto natasse dicit (V 52 sq.). Hinc omnibus illis 
locis lux afPuIget splendidissima, quibus Augustus quamquam in terra adhuc commoratus modo 
una cum Jove caelum regens, modo sidus in caelo fixum omnium siderum iubar suo splendore 
superare fingitur. Huc refero eos versus, quibus poeta meridionalis hemisphaerii astra astris 
borealibus cedere ulla in re negat, praeterquam quod 

I 384 uno yincuntur in astro 

Augusto, sidus nostro quod contigit orbi: 
Caesar nunc terris, post caelo maximus auctor. 

In versu altero omnibus libris manuscriptis quod praebentibus Bentlcius qui scribit, Jacob 
qttod retinuit nec tamen explieavit, Kraemer hanc voculam coniunctionis vice fungi ratus signo 
interpungendi in fine deleto sic interpretatur (p. 32): ,uno in astro Augusto vincuntur alieni 
caeli sidera, quia sidus nostro orbi contigit Caesar Augustus/ Attamen haud scio an expeditius 
fluat oratio, si relativum esse illam vocem statuis, ultimum autem versum appositionis instar, 
qucim dicunt grammatici, ad sidus nominativum esse additum. Quod si probatur, ratio postulat, 
ut Attgusto adiectivi esse formam dicamus, quod idem valeat atque sanctus vel sttblimis. 

Similique ductus cogitatione poeta Augustum in caelo inter gentiles cius a Venere scilicet 
oriundos caelum regentem videt versibus his: 

I 798 Venerisque ab origine proles 

Julia descendit caelo caelumque^) replevit, 
800 Quod regit Augustus socio per signa Tonante. 
Cernit et in coetu Divum magnumque Quirinura 
Altius aetherii quam candet circulus orbis. 
IUa deum sedes, haec illis proxima, divum, 
Qui virtute sua similes vestigia tangunt. 
Qua in duplici tamquam Caesaris Augusti natura et in torra commorantis et Jove socio 
orbem terranim regentis is non ofiendetur, qui meminerit et Horatii c. III 3, 9 sq.: 

Hac arte Pollux et vagus Hercules 
Enisus arces attigit igneas, 

Quos inter Augustus recumbens 
Purpureo bibit ore nectar, 

ubi ipsis his locis Manilianis nisus praesens tempus b^ verbi Bentleio adstipulans retineo; 
et versuum iilorum notissimorum, quos percommode Lanson (p. 20) huc rettulit: 

Nocte pluit tota; redeunt spectacula mane: 

Divisum imperium cum Jove Caesar habet. 

Re autem vera Augustum Manilio scribente inter vivos fuisse hinc quoque elucet: 

I 925 Sit pater invictus patriae; sit Roma sub illo, 

Cumque deum caelo dederit, non quaerat in orbo 

i. e. Roma ubi primum Augustum vita defunctum caelo reddiderit, ne in terra desideret, quia 
una cum Jove in posterum res Romanas tuebitur. Et vivus Augustus etiam hic creditur: 

IV 933 Ne dubites homini divinos credere visus. 

Jam facit ipse deos mittitque ad sidera numen; 
Maius et Augusto crescet sub principe caelum, 

quorum versuum duos priores de populo Romano velim intellegas, qui Augusto vivo sicuti 
antea maiori eius avunculo omnes divinos honores decrevit 



1) Robinson Ellia, Somo emondatioDS of Manilius, in Classical Review vol. IV 1800 p. 193 sq. vult scribi 
soliumque replevit, id quod et conexus verborum et usus Komanorum dissoadet. 

3* 

Hi igitur loci omnes eo nos ducunt, ut Manilium sub Augusto astronomica sua condidisse 

arbitreraur. Atque idem probabis, si Manilii opus cum Germanici Arateis contulerrs, quae 

Rudolfo Merkolio^) et Hermanno Petero*) testibus non multo post Augusti obitum edita sunt. 

Gompluribus enim locis Manilius non aliorum poetarum se insistere vestigiis, sed novam eamque 

reconditam materiam sese primum Romanorum versibus tractare iactatur: 

I 1 Carmine divinas artes et conscia fati 

Sidera diversos hominum variantia casus, 

Caelestis rationis opus, deducere mundo 

Adgredior primusque novis Helicona movere 

5 Cantibus et viridi nutantes vertice silvas, 

Hospita sacra ferens nulli memorata priorum. 

ib. 113 Hoc mihi surgit opus non ullis ante sacratum 

Carminibus;*) 
praeterea cf. H 136 sq. et III 1 sq. imprimis autem: 

II 50 Omnis ad accessus Heliconis semita trita est, 

£t iam confusi manant de fontibus amnes, 

Nec capiunt haustum turbamque ad nota ruentem. 

Integra quaeramus rorantis prata per herbas 

Undamque occultis meditantem murmur in antris, 

55 Quam neque durato gustarint ore volucres, 

* Ipse nec aetherio Phoebus libaverit igni. 

Nostra loquar. nulli vatum debebimus ora; 

Nec furtum, sed opus veniet, soloque volamus 

In caelum curru, propria rate pellimus undaS. 

Atqui talia poetam de se praedicaturum fuisse non est credibile, si etiamtunc Augusti 

nepos Arateorum Phaenomenon versionem Latinam in lucem edidisset 

Priusquam autera disserendi finera faciam, hoc unum addere licet, Manilii carmen imper- 

fectum ad uostra tempora pervenisse, sive poeta casu quodam, ne opus perficeret, impeditus est, 

sive temporum iniquitas finem libri quinti una cum ea parte, qua et de siderum occidentium 

vi et de planetis dicendum erat (V 28*) II 958 sq., III 587 sq.), nobis abripuit 

Astronomicorum igitur poeta, ut quae investigando nostro nos iure statuisse censeamus 

quam paucissimis complectamur, homo Romanus fuit, vero quidem nomine M. Manilius dictus, 

qui carmen suum, quod quidem manibus teneamus, sub Augusto post cladem Varianam et in- 

cohavit et perfecit Tiberio in regni successionem iam adoptato. Quod tamen opus per decera 

fere saecula in occulto adeo latuit, ut nec poeta ipse nec carmen ab ullo aequalium posteriorumve 

scriptorum commomoratum sit 

Inde a Gerberti autem aetate astronomicorura libros ab oblivione iramerita vindicatos maiore 

cum studio et legi ot scribi coeptos esse libri manuscripti illorum ac proxime insequentium 

tcmporum comprobant 

■« 

1) Rndolfus Merkel 1. 1. 

2) P. Ovidii Nasonis Fastonmi libri VI ed. Hermaniius Peter 1879 p. 12 n. 2. 

3) £x addita catmiwibm voco patet Manilio Romanorum libros ad artem astronomicam spectantes pedestri 
(iuidem oratione conschptos haud ignotos fuisse; quae contra Bentloiam monemus cf. supra p. 7. 

4) Cf. libelli nostri supra laudati p. 17 sq. 

